Ацәыргақәҵа «Иқьырсиантәу Аҧсны»
23.12.2016
«Иқьырсиантәу Аҧсны» захьӡу ацәыргақәҵа аатит Аҟәатәи акафедралтә уахәама иаҵанакуа Адоуҳатә ҵараиурҭаҿы. Ацәыргақәҵа еиднакылеит хынҩажәи жәаба фотоҭыхымҭа аҧсуа доуҳатә ҧсҭазаара аибашьра ашьҭахьтәи аамҭа иаҵанакуа. Ацәыргақәҵа даҭаан ибеит Аҧсны Ахада Рауль Ҳаџьымба.
Ацәыргақәҵа аҟны иӡыргоу афотоҭыхымҭақәа рҿы иаарҧшуп Аҧсуа иашахаҵаратә уахәама аҧсҭазаара еиуеиҧшым ахырхарҭақәа рҿы . Аибашьра ашьҭахьтәи аамҭа иалагӡаны аҧсуа доуҳатә культура аизырҳараҿы иҟаҵоу маҷым. Раҧхьа инаргылан иҟоуп алшара, ҳтәыла ауахәамақәа зегьы рҿы аҧсышәала Анцәа имҵаныҳәарақәа рымҩаҧгара.
Аҧсуа иашахаҵаратә уахәама алахәуп ауаажәларраҿы имҩаҧысуа ахҭысқәа зегьы, уи шаҳаҭра руеит ицәыргақәҵоу аҭыхымҭақәагьы. Иӡыргоу афотоҭыхымҭақәа рҟнытә ирацәоуп Аҧсны аиашахаҵаратә уахәама еиуеиҧшым аамҭақәа рзы Аҧсны ахадацәа Владислав Арӡынбеи, Сергеи Багаҧшьи злахәны имаҧнагоза аиҧыларақәа зныҧшуа. Ацәыргақәҵа иаҭааит Аҧсны Ахада Рауль Ҳаџьымба, уи ихаҭыҧуаҩ Витали Габниа, Аҧсны иҟоу Урыстәыла ацҳаражәҳәаҩ Семион Григориев. . Аб Басараин аҭааҩцәа ирзеиҭаиҳәеит афотоҭыхымҭақәа рҭоурых.
Камантәи ауахәама ахылаҧшҩы Аб Игнатии иҳәеит, Аҧсуа Иашахаҵаратә уахәама алагала шырацәоу ауаатәыҩса рыҧсҭаазараҿы, ауахәама аҭааҩцәа зыргәамҵуа азҵаарақәа, ирымоу ауадаҩрақәа рҿы Анцәа иажәала ацхыраара шрырҭо.
Аб Басараин иҳәеит, абзиабара ауаҩытәыҩса иахь ихадоу ҟазшьаны ишыҟоу, убри абзиабара ҳауаажәларра еиднакылароуп, ҳәа азгәеиҭеит иара. Аҧсны ахада ҳамҭас иҭан аҧшьаҩыра.
Альбина Жьиҧҳа, Саид Агәхаа ,АТ
867
«Иқьырсиантәу Аҧсны» захьӡу ацәыргақәҵа аатит Аҟәатәи акафедралтә уахәама иаҵанакуа Адоуҳатә ҵараиурҭаҿы. Ацәыргақәҵа еиднакылеит хынҩажәи жәаба фотоҭыхымҭа аҧсуа доуҳатә ҧсҭазаара аибашьра ашьҭахьтәи аамҭа иаҵанакуа. Ацәыргақәҵа даҭаан ибеит Аҧсны Ахада Рауль Ҳаџьымба.
Ацәыргақәҵа аҟны иӡыргоу афотоҭыхымҭақәа рҿы иаарҧшуп Аҧсуа иашахаҵаратә уахәама аҧсҭазаара еиуеиҧшым ахырхарҭақәа рҿы . Аибашьра ашьҭахьтәи аамҭа иалагӡаны аҧсуа доуҳатә культура аизырҳараҿы иҟаҵоу маҷым. Раҧхьа инаргылан иҟоуп алшара, ҳтәыла ауахәамақәа зегьы рҿы аҧсышәала Анцәа имҵаныҳәарақәа рымҩаҧгара.
Аҧсуа иашахаҵаратә уахәама алахәуп ауаажәларраҿы имҩаҧысуа ахҭысқәа зегьы, уи шаҳаҭра руеит ицәыргақәҵоу аҭыхымҭақәагьы. Иӡыргоу афотоҭыхымҭақәа рҟнытә ирацәоуп Аҧсны аиашахаҵаратә уахәама еиуеиҧшым аамҭақәа рзы Аҧсны ахадацәа Владислав Арӡынбеи, Сергеи Багаҧшьи злахәны имаҧнагоза аиҧыларақәа зныҧшуа. Ацәыргақәҵа иаҭааит Аҧсны Ахада Рауль Ҳаџьымба, уи ихаҭыҧуаҩ Витали Габниа, Аҧсны иҟоу Урыстәыла ацҳаражәҳәаҩ Семион Григориев. . Аб Басараин аҭааҩцәа ирзеиҭаиҳәеит афотоҭыхымҭақәа рҭоурых.
Камантәи ауахәама ахылаҧшҩы Аб Игнатии иҳәеит, Аҧсуа Иашахаҵаратә уахәама алагала шырацәоу ауаатәыҩса рыҧсҭаазараҿы, ауахәама аҭааҩцәа зыргәамҵуа азҵаарақәа, ирымоу ауадаҩрақәа рҿы Анцәа иажәала ацхыраара шрырҭо.
Аб Басараин иҳәеит, абзиабара ауаҩытәыҩса иахь ихадоу ҟазшьаны ишыҟоу, убри абзиабара ҳауаажәларра еиднакылароуп, ҳәа азгәеиҭеит иара. Аҧсны ахада ҳамҭас иҭан аҧшьаҩыра.
Альбина Жьиҧҳа, Саид Агәхаа ,АТ
Оцените новость:
+1
+2
+3
+4
+5
Сохраните ссылку или поделитесь с друзьями